CONTRACT DE SERVICII

nr. __________ data ___________________

1. Preambul

In temeiul Legii nr. 98/2016 privind achizitiile publice si a HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului- cadru din legea 98/2016 privind achizitiile publice, s-a incheiat prezentul contract de prestare servicii,

Între

Unitatea Administrativ – Teritoriala JUDETUL VASLUI, adresa sediului: Consiliul judetean Vaslui, municipiul Vaslui, str. Stefan cel Mare, nr. 79, cod postal 730168, judetul Vaslui, Romania, telefon 0235/361089, fax 0235/361090, cod fiscal 3394171, reprezentat prin domnul Dumitru BUZATU – Presedinte al Consiliului Judetean, în calitate de achizitor, pe de o parte,

si

.................................................. adresa sediului: …..………………………………………………………. ................................................; telefon/fax ....................................., E-mail: .................................... număr de înmatriculare ........................., cod fiscal ............................, cont trezorerie ....................................., dechis la ..................................., reprezentata prin ............................., în calitate de prestator, pe de altă parte.

2. Definitii

2.1. - In prezentul contract urmatorii termeni vor fi interpretati astfel:

a. contract - prezentul contract si toate anexele sale;

b. achizitor si prestator - partile contractante, asa cum sunt acestea numite în prezentul contract;

c. pretul contractului - pretul platibil prestatorului de catre achizitor, în baza contractului, pentru îndeplinirea integrala si corespunzatoare a tuturor obligatiilor asumate prin contract;

d. servicii - activitatile a caror prestare face obiectul contractului;

e. produse - echipamentele, masinile, utilajele, piesele de schimb si orice alte bunuri cuprinse în anexa/anexele la prezentul contract si pe care prestatorul are obligatia de a le furniza în legatura cu serviciile prestate conform contractului;

f. forta majora - un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul încheierii contractului si care face imposibila executarea si, respectiv, îndeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;

g. zi - zi calendaristica; an - 365 de zile.

3. Interpretare

3.1. - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezinta zile calendaristice daca nu se specifica în mod diferit.

Clauze obligatorii

4. Obiectul principal al contractului

4.1. – Obiectul contractului: ................................................................................... ....................................................................................................................................................................................................................................................................................................,  Cod CPV: ……………………………………………………………....

4.2. - Prestatorul se obligă să presteze serviciile conform prevederilor din caietul de sarcini, în perioada/perioadele convenite și în conformitate cu obligațiile asumate prin prezentul contract.
4.3. - Achizitorul se obligă să plătească prețul convenit în prezentul contract pentru serviciile prestate.
5. Pretul contractului

5.1. – Achizitorul se obligă să platească pretul convenit în prezentul contract pentru serviciile prestate și receptionate, în conditiile și prin modalitătile de plată stabilite prin prezentul contract și anexele acestuia.

5.2. - Pretul convenit pentru îndeplinirea contractului, platibil prestatorului de catre achizitor, este ............................. lei, la care se adauga TVA in valoare de ............................ lei.

6. Durata contractului

6.1. - Durata prezentului contract este de la semnarea acestuia de către ambele părti și până la restituirea garantiei de bună executie.

6.2. - (1) Perioada estimativă de prestare a servicilor este de la semnarea contractului de către ambele părți până la finalizarea perioadei de implementare a proiectului, respectiv 04.06.2020.
(2) În situaţia în care va interveni o extindere a perioadei de implementare a proiectului, durata contractului de servicii se va prelungi automat prin act adițional, fără majorarea valorii acestuia. Perioada maxim admisă de prelungire a perioadei de implementare a proiectului conform ghidului solicitantului este de 6 luni.

6.3. - Termenul de execuţie a serviciilor este de 9 luni, începând de la data Ordinului de începere și nu mai târziu de data finalizării perioadei de implementare a proiectului.
6.4. – Prezentul contract încetează să producă efecte la data îndeplinirii, de către ambele părti contractante a obligatiilor ce le revin conform contractului și restituirea garantiei de bună executie.

7. Executarea contractului

7.1. - Executarea contractului începe de la data semnarii de catre ambele parti.

7.2 - Prestarea serviciilor se va efectua în cel mai scurt timp după emiterea Ordinului de începere.

8. Documentele contractului

8.1. - Documentele contractului sunt următoarele, enumerarea stabilind și ordinea de precedentă (cel putin):

a) caietul de sarcini, inclusiv clarificările si/sau măsurile de remediere aduse până la depunerea ofertelor ce privesc aspectele tehnice si financiare;

b) oferta, respectiv propunerea tehnică si propunerea financiară, inclusiv clarificările din perioada de evaluare;

c) angajament/angajamente tert/terti sustinator/sustinatori impreuna cu anexele acestora; (daca este cazul)

d) contractele cu subcontractantii, (dacă este cazul)

e) acordul de asociere, (dacă este cazul)

9. Obligatiile principale ale prestatorului

9.1. – (1) Prestatorul se obliga sa presteze serviciile la standardele si performantele prevazute in caietul de sarcini anexă la contract, în conformitate cu prevederile legislatiei și reglementărilor tehnice în vigoare în domeniu.

(2) In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

9.2. – Prestatorul se obliga sa demareze prestarea serviciilor imediat după primirea Ordinului de Incepere a contractului transmis de achizitor.

9.3. – Prestatorul se obliga să presteze serviciile pe durata prevazută la art. 6.

9.4. - Prestatorul se obliga sa despagubeasca achizitorul impotriva oricaror:

(1) reclamatii si actiuni în justitie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu obiectul contractului; si

(2) daune-interese, costuri, taxe si cheltuieli de orice natura, aferente, cu exceptia situatiei în care o astfel de încalcare rezulta din respectarea caietului de sarcini întocmit de catre achizitor.

9.5. – Prestatorul poarta intreaga raspundere in cazul producerii accidentelor de munca, evenimentelor si incidentelor periculoase, imbolnavirilor profesionale generate sau produse de echipamentele tehnice (utilaje, instalatii etc) si de munca, procedeelor tehnologice utilizate, sau de catre lucratorii sai si cei apartinand societatilor care desfasoara activitati impreuna cu prestatorul (asociati, subcontactori etc), in conformitate cu prevederile Legii nr. 319/2006 a securitătii si sănătătii în muncă si Hotărârii nr. 1425/2006 pentru aprobarea Normelor metodologice de aplicare a prevederilor Legii securitătii si sănătătii în muncă nr. 319/2006, precum si orice modificare legislativa aparuta pe timpul desfasurarii contractelor.

9.6. Conflictul de interese

(1) Prestatorul va lua toate măsurile necesare pentru a preveni ori stopa orice situatie care ar putea compromite executarea obiectivă si impartială a Contractului de Servicii. Conflictele de interese pot apărea în mod special ca rezultat al intereselor economice, afinitătilor politice ori de nationalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Servicii trebuie notificat în scris Autoritătii Contractante, în termen de 3 zile de la aparitia acestuia.

(2) Achizitorul îsi rezervă dreptul de a verifica dacă măsurile luate sunt corespunzătoare si poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea si salariatii din teritoriu, nu se află într-o situatie care ar putea genera un conflict de interese.

Prestatorul va înlocui, în 5 zile si fără vreo compensatie din partea Achizitorului, orice membru al personalului său salariat ori contractat, inclusiv conducerea ori salariatii din teritoriu, care se regăseste într-o astfel de situatie.

(3) Prestatorul trebuie sa evite orice contact care ar putea sa-i compromită independenta ori pe cea a personalului său, salariat sau contractat, inclusiv conducerea si salariatii din teritoriu. În cazul în care prestatorul nu-si mentine independenta, Achizitorul, fără afectarea dreptului acestuia de a obtine repararea prejudiciului ce i-a fost cauzat ca urmare a situatiei de conflict de interese, va putea decide încetarea de plin drept si cu efect imediat a Contractul de Servicii, în conditiile prevăzute la art. 11.3 din prezentul contract.

(4) Prestatorul are obligatia de a respecta prevederile legale în domeniul achizitiilor publice cu privire la evitarea conflictului de interese. Prestatorul nu are dreptul de a angaja sau de a încheia orice alte întelegeri privind prestarea de servicii, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajati/foști angajati ai autoritătii contractante sau ai furnizorului de servicii de achizitie implicati în procedura de atribuire cu care autoritatea contractantă/furnizorul de servicii de achizitie implicat în procedura de atribuire a încetat relatiile contractuale ulterior atribuirii Contractului de achizitie publică, pe parcursul unei perioade de cel putin 12 (douăsprezece) luni de la încheierea Contractului, sub sanctiunea rezolutiunii ori rezilierii de drept a contractului respectiv.
9.7. (1) Toate rapoartele elaborate sau orice materiale pregătite de către prestator în executarea acestui contract vor fi proprietatea achizitorului. Prestatorul se obligă să livreze aceste documente, în original, achizitorului si să nu le utilizeze pentru alte scopuri decât cele prevăzute în acest contract, cu exceptia cazului în care achizitorul îl autorizează în scris în acest sens.

(2) Orice rezultate sau drepturi legate de acestea, inclusiv drepturi de autor si/sau orice alte drepturi de proprietate intelectuală si/sau industrială, obtinute în executarea sau ca urmare a executării acestui contract, cu exceptia cazurilor în care astfel de drepturi sunt preexistente contractului, vor fi proprietatea achizitorului, care le poate utiliza, publica sau transfera după cum consideră necesar.

9.8. - Prestatorul rămâne răspunzător pentru orice încălcare a obligatiilor sale contractuale si după încetarea contractului, pentru perioada prevăzută în acest sens de legislatia românească aplicabilă.

9.9- In cazul in care contractantul este o asociere, fiecare membru al asocierii prin prezenta agreeaza ca va fi raspunzator in mod solidar fata de achizitor pentru orice obligatie stipulata in prezentul contract precum si pentru luarea oricarei actiuni sau oricaror inactiuni, inclusiv pentru orice daune, pierderi sau costuri.

10. Obligatiile principale ale achizitorului

10.1. - Achizitorul se obliga sa receptioneze, potrivit clauzei 15, serviciile prestate în termenul convenit.

10.2. - Achizitorul are obligatia de a efectua plata catre prestator in termen de 30 zile de la data primirii facturii pentru serviciile prestate, în baza proceselor verbale de receptie a serviciilor și a documentelor anexate, conform prevederilor caietului de sarcini.

10.3. - Plata se va face în lei, pe bază de factură, cu ordin de plată, după prestarea şi recepția serviciilor, în conformitate cu propunerea financiară în 3 tranșe corespunzătoare livrării și recepției serviciilor aferente elaborării strategiei și finalizării fiecărui set de livrabile solicitate, astfel:

• Transa I – 20% din valoarea contractului după finalizarea documentului Profil socio-economic și demografic al județului Vaslui;

• Transa II – 50 % din valoarea contractului după transmiterea draft-ului Strategiei de dezvoltare economico-socială a judeţului Vaslui, cu orizontul de timp 2021 – 2027”.

• Transa III – 30% din valoarea contractului după finalizarea documentului de planificare strategică a județului Vaslui; 
10.4. - Documentele care vor însoți facturile: 
• Transa I - proces verbal de predare-primire și recepție a serviciilor împreună cu livrabilele: raport de progres nr. 1, Profilul socio-economic şi demografic al judeţului Vaslui (1 exemplar în format editabil şi 1 exemplar în format PDF şi tipărit pe hârtie);

• Tranşa II - proces verbal de predare-primire și recepție a serviciilor împreună cu livrabilele: raport de progres nr. 2, draftul documentului de planificare strategică în format editabil şi PDF;

• Tranşa III - proces verbal de predare-primire și recepție a serviciilor împreună cu livrabilele: raportul final, forma finală a documentul de planificare strategică a județului Vaslui cu orizontul de timp 2021-2027 în format editabil, PDF şi 1 exemplar tipărit color, rezumatul executiv al documentului strategic (maxim 60 pagini) în format editabill şi PDF, raportul de consultare publică elaborat în urma desfăşurării procesului de consultare publică în format editabil, PDF şi 1 exemplar tipărit pe hârtie.

10.5. - Nu se deconteaza alte cheltuieli (transport, diurna, cazare, masa etc.).

10.6. – Pentru îndeplinirea prezentului contract nu se acordă avans prestatorului.

10.7. - Daca achizitorul nu onoreaza facturile în termen de 14 zile de la expirarea perioadei prevazute la clauza 10.2., prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp.

11. Sanctiuni pentru neîndeplinirea culpabila a obligatiilor

11.1 – În cazul în care, din vina sa exclusivă, prestatorul nu îsi execută, execută cu întârziere sau execută necorespunzător obligatiile asumate prin prezentul contract, atunci achizitorul are dreptul de a deduce din pretul contractului, ca penalităti o sumă echivalentă cu o cotă procentuală din pretul contractului, respectiv 0,1 % din pretul contractului fără TVA, pe fiecare zi întârziere până la îndeplinirea efectivă a obligatiilor sau, dacă este cazul, până la rezilierea contractului.

11.2 - In cazul in care achizitorul nu onoreaza facturile in termenul prevazut la art. 10.2., atunci acesta are obligatia de a plati, ca penalitati, o suma echivalenta cu o cota procentuala din plata neefectuata, stabilita la 0,1 % pe zi de intirziere, pana la indeplinirea efectiva a obligatiilor.

11.3 - Nerespectarea de către părti a obligatiilor prevăzute în prezentul contract dă dreptul părtii lezate să considere contractul reziliat de plin drept fără nicio altă formalitate si fără nicio altă procedură judiciară sau extrajudiciară, precum si dreptul de a pretinde plata de daune interese. Prezentul pact comisoriu îsi produce efectele de la data scadentei obligatiilor neefectuate.

11.4 - Achizitorul îsi rezervă dreptul de a renunta oricând la contract, printr-o notificare scrisă adresată prestatorului, fără nicio compensatie, de la deschiderea falimentului împotriva acestuia în conditiile Legii nr. 85/2014 privind procedurile de prevenire a insolventei si de insolventa, cu conditia că această renuntare să nu prejudicieze sau să afecteze dreptul la actiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denuntării unilaterale a contractului.

11.5 – Partile declara in mod expres ca accepta clauzele indicate la 11.3 si 11.4.

11.6 - In cazul in care contractantul a invocat sustinerea unui/unor tert/terti sustinatori privind indeplinirea criteriilor referitoare la situatia financiara si/sau criteriilor privind capacitatea tehnica si profesionala, contractantul si tertul/tertii sustinator/sustinatori raspund in mod solidar pentru executarea contractului. Raspunderea solidara a tertului/tertilor sustinator/sustinatori se va angaja sub conditia neindeplinirii de catre acesta/acestia a obligatiilor de sustinere asumate prin angajament.

11.7 – In cazul in care contractantul intampina dificultati pe parcursul executarii contractului, iar sustinerea acordata de unul sau mai multi terti vizeaza indeplinirea criteriilor referitoare la capacitatea economica si financiara si/sau capacitatea tehnica si profesionala, tertul este obligat in baza actului juridic incheiat (angajamentul ferm) sa substituie contractantul pentru a duce la indeplinire acea parte a contractului ce face obiectul angajamentului ferm.

11.8 – Achizitorul are dreptul sa urmareasca orice pretentie la daune pe care contractantul ar putea sa le aiba impotriva tertului sustinator pentru nerespectarea obligatiilor asumate prin angajamentul ferm.

Clauze specifice

12. Garantia de buna executie a contractului

12.1 – (1) Prestatorul se obligă să constituie garantia de bună executie a contractului, în cuantum de 5% din pretul contractului, fără TVA. Garantia se va constitui în termen de 5 zile lucrătoare de la semnarea contractului de către ambele părti.

(Modalitatea de constituire: in oricare din formele prevazute la art. 40 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin H.G. nr. 395/2016. Garanţia de bună execuţie se poate constitui şi prin reţineri succesive din sumele datorate pentru facturi parţiale, contractantul obligatia de a deschide un cont la dispoziţia autorităţii contractante, la unitatea Trezoreriei Statului din cadrul organului fiscal competent în administrarea acestuia. Suma iniţială care se depune de către contractant în contul de disponibil astfel deschis nu trebuie să fie mai mică de 0,5% din preţul contractului de achiziţie publică, fără TVA.
Modalitatea de constituire a garantiei de buna executie va fi comunicata de catre ofertantul castigator înainte de semnarea contractului.)
(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) Garantia astfel constituita este destinata acoperirii eventualelor prejudicii suferite de Beneficiar in executarea prezentului Contract de Servicii sau in cazul rezilierii contractului din motive imputabile Prestatorului, precum si in cazul prejudiciilor produse din vina Prestatorului in executarea Serviciilor prevazute in contract ori in alte situatii prevazute de lege. In cazul in care prejudiciul produs Achizitorului este mai mare decat cuantumul Garantiei de buna executie, Prestatorul este obligat sa despagubeasca Achizitorul integral si intocmai.

(4) Perioada de valabilitate a garan/iei de bună execu/ie trebuie să acopere perioada de valabilitate a contractului de servicii.

(5) În cazul prelungirii perioadei de prestare, Prestatorul se obligă să prelungească corespunzător perioada de valabilitate a garantiei de bună executie.

12.2 - Achizitorul are dreptul de a emite pretentii asupra garantiei de bună executie, în limita prejudiciului creat, dacă prestatorul nu îsi execută, execută cu întârziere sau execută necorespunzător obligatiile asumate prin prezentul contract. Anterior emiterii unei pretentii asupra garantiei de bună executie, achizitorul are obligatia de a notifica acest lucru prestatorului, precizând totodată obligatiile care nu au fost respectate.

12.3 – Achizitorul se obligă să restituie garantia de bună executie, in termen de 14 zile de la data indeplinirii de catre prestator a obligatiilor asumate prin contractul de achizitie publica, daca beneficiarul nu a ridicat pana la acea data pretentii asupra ei.

12.4. – În cazul în care prestatorul nu constituie garantia de bună executie in termen de 5 zile lucrătoare de la data semnării contractului de către ambele parti contractante, autoritatea contractanta are dreptul sa rezilieze prezentul contract, de plin drept, fara nicio alta formalitate prealabila de punere in întârziere, fără necesitatea unei alte formalităti si fără interventia vreunei autorităti sau instante de judecată.
12.5. - In situatia in care pe perioada derularii Contractului de Servicii este executata Garantia de buna executie partial sau in intregime, Prestatorul are obligatia ca in termen de maximum 5 zile de la data executarii acesteia sa reintregeasca valoarea sa.

12.6. - In situatia neindeplinirii obligatiilor prevazute la articolul 12.5, achizitorul este indreptatit sa rezilieze Contractul de Servicii de plin drept, printr-o notificare scrisă adresată prestatorului, fără necesitatea unei alte formalităti si fără interventia vreunei autorităti sau instante de judecată.

13. Alte responsabilitati ale prestatorului

13.1. - (1) Prestatorul are obligatia de a executa serviciile prevazute în contract cu profesionalismul si promptitudinea cuvenite angajamentului asumat si în conformitate cu prevederile caietului de sarcini și ale legislatiei și reglementărilor tehnice în vigoare în domeniu.

(2) Prestatorul se obliga sa supravegheze prestarea serviciilor, sa asigure resursele umane, materialele, instalatiile, echipamentele si orice alte asemenea, fie de natura provizorie, fie definitiva, cerute de/si pentru contract, în masura în care necesitatea asigurarii acestora este prevazuta în contract sau se poate deduce în mod rezonabil din contract.

13.2. - Prestatorul este pe deplin responsabil pentru executia serviciilor în conformitate cu termenul de prestare convenit, cu prevederile caietului de sarcini și ale legislatiei și reglementărilor tehnice în vigoare în domeniu. Totodata, este raspunzator atît de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului.

13.3. - Prestatorul se obligă să remedieze, pe cheltuiala proprie, la cererea achizitorului si în termenul indicat de acesta, orice deficientă în prestarea serviciilor cauzată de neîndeplinirea sau îndeplinirea necorespunzătoare a obligatiilor sale contractuale.

13.4. - Prestatorul este obligat să respecte instructiunile transmise de către achizitor, ca si cum acestea ar fi parte a contractului însusi, clauzele prezentului contract fiind aplicabile în integralitate.

13.5. - Prestatorul este pe deplin responsabil pentru calitatea documentatiilor elaborate ce fac obiectul prezentului contract si garantează cu privire la conformitatea documentatiilor, raportată la procedurile/instruc/iunile finan/atorului și la legislatia in domeniu.

13.6. - Prestatorul se obligă să prezinte toate informatiile/documentele solicitate de autoritatile nationale cu atributii de monitorizare, verificare, control si audit, al serviciilor Comisiei Europene, al Curtii Europene de Conturi, al reprezentantilor seviciului specializat al Comisiei Europene – Oficiul European pentru Lupta Antifrauda – OLAF, precum si al reprezentantilor Departamentului pentru Lupta Antifrauda – DLAF, in limitele competentelor ce le revin, in cazul in care acestia efectueaza monitorizari/verificari/controale/audit la fata locului si solicita declaratii, documente, informatii. 

14. Alte responsabilitati ale achizitorului

14.1. - Achizitorul se obliga sa puna la dispozitia prestatorului orice facilitati si/sau informatii pe care acesta le-a cerut si pe care le considera necesare îndeplinirii contractului.

15. Receptie si verificări

15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini.

15.2. - Verificarile vor fi efectuate în conformitate cu prevederile din prezentul contract și cu cerintele din caietul de sarcini. Achizitorul are obligatia de a notifica prestatorului identitatea reprezentantilor sai împuterniciti pentru acest scop.

15.3. - În cazul în care în cadrul procedurilor de receptii se fac observatii, Prestatorul va proceda la refacerea, completarea sau înlocuirea documentatiilor necorespunzătoare si/sau completarea lipsurilor cantitative si calitative în conformitate cu solicitările achizitorului, fără costuri suplimentare pentru Achizitor.

16. Incepere, finalizare, întîrzieri, sistare

16.1. - (1) Prestatorul are obligatia de a începe prestarea serviciilor în timpul cel mai scurt posibil de la emiterea Ordinului de începere de către Achizitor.

(2) In cazul în care prestatorul sufera întîrzieri si/sau suporta costuri suplimentare, datorate în exclusivitate achizitorului, partile vor stabili de comun acord:

a) prelungirea perioadei de prestare a serviciului; si

b) totalul cheltuielilor aferente, daca este cazul, care se vor adauga la pretul contractului.

16.2. - (1) Serviciile prestate în baza contractului sau, daca este cazul, oricare faza a acestora prevazuta a fi terminata într-o perioada stabilita trebuie finalizate în termenul convenit de parti, termen care se calculeaza de la data începerii prestarii serviciilor.

(2) In cazul în care:

a) orice motive de întîrziere, ce nu se datoreaza prestatorului; sau

b ) alte circumstante neobisnuite, susceptibile de a surveni altfel decît prin încalcarea contractului de catre prestator, indreptatesc prestatorul de a solicita prelungirea perioadei de prestare a serviciilor sau a oricarei faze a acestora, atunci partile vor revizui, de comun acord, perioada de prestare si vor semna un act aditional.

16.3. - Daca pe parcursul îndeplinirii contractului prestatorul nu respecta termenul de prestare, acesta are obligatia de a notifica acest lucru, în timp util, achizitorului.

Modificarea datei/perioadelor de prestare asumate se face cu acordul partilor, prin act aditional.

16.4. - In afara cazului în care achizitorul este de acord cu o prelungire a duratei, orice întîrziere în îndeplinirea contractului da dreptul achizitorului de a solicita penalitati prestatorului.

17. Ajustarea pretului contractului

17.1. - Pentru serviciile prestate, platile datorate de achizitor prestatorului sunt tarifele declarate în propunerea financiara, anexa la contract.

17.2. - Preţul contractului poate fi ajustat, în condiţiile art. 221 din Legea nr. 98/2016 privind achizitiile publice, numai în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale al căror efect se reflectă în creşterea/diminuarea costurilor pe baza cărora s-a fundamentat preţul contractului.
18. Clauze de revizuire si de modificare a contractului

18.1. - Partile contractante au dreptul, pe durata îndeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data încheierii contractului.

18.2. - Modificarea nu va privi acele clauze a căror modificare ar conduce la crearea unui avantaj in comparatie cu ceilalti ofertanti.

18.3. - Modificarea contractului se va putea efectua in conditiile prevazute la art. 221 din Legea nr. 98/2016 privind achizitiile publice.

18.4. – (1) Înlocuirea expertilor- cheie nominaliza/i pentru îndeplinirea contractului se realizează numai cu acceptul achizitorului, si dacă nu reprezintă o modificare substantială, asa cum este aceasta definită în art. 221 din Legea nr. 98/2016 privind Achizitiile publice, respectiv, noul personal de specialitate, nominalizat pentru îndeplinirea contractului, trebuie să îndeplinească cel putin criteriile de calificare/selectie prevăzute în cadrul documentatiei de atribuire.

(2) În situatiile prevăzute la alin. (1), prestatorul are obligatia de a transmite pentru noul personal documentele solicitate prin documentatia de atribuire, în vederea aprobării acestora de către achizitor.

19. Încetarea contractului

19.1.- Prezentul contract încetează, în conditiile legii, prin executarea, de către ambele părti, a tuturor obligatiilor ce le revin conform contractului, prin acordul partilor sau ca urmare a disparitiei, fără vina nici uneia dintre părti, a unui element esential al contractului, astfel cum acesta este definit în legislatia aplicabilă.

19.2. – Suplimentar fată de cauzele de încetare definite mai sus, Achizitorul poate rezilia Contractul de servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalităti si fără interventia vreunei autorităti sau instante de judecată, în oricare dintre situatiile următoare, dar nelimitându-se la acestea:

a) Prestatorul nu își îndeplinește obliga/iile în conformitate cu termenele asumate prin prezentul Contract;

b) Prestatorul refuză sau omite să aducă la îndeplinire dispozitiile emise de către achizitor sau de către reprezentantul său autorizat.

c) Prestatorul cesionează Contractul de servicii sau subcontractează fără a avea acordul scris al Achizitorului;

d)Prestatorul face obiectul unei proceduri de insolventă, dizolvare, administrare judiciară sau sub controlul altei autorităti, a încheiat o întelegere cu creditorii privind plata datoriilor, si-a suspendat activitatea, sau se află într-o situatie asemănătoare rezultând dintr-o procedură similară reglementată de legislatia sau reglementările la nivel national;

e) Prestatorul a fost condamnat pentru o infractiune în legătură cu exercitarea profesiei printr-o hotărâre judecătorească definitivă;

f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) Are loc orice modificare organizatională care implică o schimbare cu privire la personalitatea juridică, natura sau controlul Prestatorului, cu exceptia situatiei în care asemenea modificări sunt înregistrate într-un act aditional la prezentul Contract;

h) Aparitia oricărei alte incapacităti legale care să împiedice executarea Contractului de servicii;

i) Prestatorul nu furnizează garantiile sau asigurările solicitate, sau persoana care furnizează garantia sau asigurarea nu este în măsură să îsi îndeplinească angajamentele;

j) împotriva Prestatorului a fost pronuntata o hotarâre având autoritate de lucru judecat cu privire la frauda, coruptie, implicarea într-o organizatie criminala sau orice alta activitate ilegala în dauna intereselor financiare ale CE;

k) valorificarea de către Achizitor a rezultatelor presta/iilor este grav compromisă ca urmare a întârzierii presta/iilor din vina Prestatorului;

l) aparitia oricarei alte incapacitati legale care sa împiedice executarea Contractului;

19.3. - Oricare dintre părti încalcă prevederile Contractului de servicii prin neîndeplinirea unei/unor obligatii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptătită la următoarele remedii:

a) despăgubiri; si/sau

b) rezilierea Contractului de servicii.

19.4. - Despăgubirile pot fi:

a) Despăgubiri Generale; si/sau

b) Penalităti contractuale.

19.5. - Dacă achizitorul reziliază contractul de servicii, are dreptul la daune-interese și va fi îndreptătit să recupereze de la prestator fără a renunta la celelalte despăgubiri la care este îndreptătit potrivit prevederilor contractului, orice pierdere sau prejudiciu suferit.

19.6. - În orice situatie în care Achizitorul este îndreptătit la despăgubiri, poate retine aceste despăgubiri din orice sume datorate Prestatorului sau poate executa garantia de bună executie, în conformitate cu prevederile art. 12.

19.7. - Achizitorul va avea dreptul la despăgubiri pentru orice prejudiciu care este descoperit după finalizarea Contractului de servicii, în conformitate cu legea aplicabilă ce guvernează Contractul de servicii.

19.8. - Suspendarea Contractului de servicii

a) În cazul în care executarea Contractului de servicii este viciată de erori substantiale, nereguli sau de fraudă, Achizitorul va suspenda executarea Contractului de servicii.

b) În cazul în care erorile substantiale, neregulile sau frauda, sunt imputabile Prestatorului, Achizitorul poate, suplimentar suspendării, să refuze efectuarea plătilor sau poate proceda la recuperarea sumelor deja plătite, proportional cu gravitatea erorilor, neregulilor sau fraudei.

19.9.- Încetarea Contractului de servicii din initiativa Prestatorului 
(1) În urma unui preaviz de 30 zile acordat Achizitorului, Prestatorul poate rezilia prezentul contract dacă Achizitorul:

a) nu îsi îndeplineste obligatia de plată către Prestator a sumelor datorate acestuia, după expirarea termenului limită prevăzut in prezentul contract.

b) nu îsi îndeplineste una sau mai multe din obligatiile sale, cu privire la care a fost notificat în mod repetat;

c) suspendă prestarea serviciilor pentru mai mult de 90 zile pentru motive nespecificate în Contractul de servicii, sau independente de culpa Prestatorului;

(2) Rezilierea nu va afecta niciun alt drept al Achizitorului sau al Prestatorului dobândit în temeiul Contractului de servicii.

19.10. – Partile declara in mod expres ca accepta clauzele indicate la 19.3.

19.11. - Achizitorul are dreptul de a denunta unilateral contractul in cazul aparitiei unei situatii pentru care se aplica prevederile art. 222 din legea nr. 98/2016 privind achizitiile publice.

19.12. – (1) Achizitorul îsi rezervă dreptul de a denunta unilateral contractul în cel mult 10 zile de la aparitia unor circumstante care nu au putut fi prevăzute la data încheierii contractului si care conduc:

a) – la modificarea clauzelor contractuale în asa măsură încât îndeplinirea contractului respectiv ar fi contrară interesului public;

b) – la imposibilitatea derulării prezentului contract, motivat de aparitia unor conjuncturi economice care determină imposibilitatea îndeplinirii obligatiilor contractuale;

c) – la sistarea, sau după caz, rezilierea contractului de finantare a proiectului în cadrul căruia se realizează prezentul contract.

(2) – În cazurile prevazute la alin. (1), Prestatorul are dreptul de a pretinde numai plata corespunzatoare pentru partea din contract îndeplinită până la data denuntării unilaterale a contractului.

19.13. - Fara a aduce atingere dispozitiilor dreptului comun privind incetarea contractelor sau dreptului autoritatii contractante de a solicita constatarea nulitatii absolute a contractului de achizitie publica, in conformitate cu dispozitiile dreptului comun, achizitorul are dreptul de a denunta unilateral contractul in perioada de valabilitate a acestuia in una din urmatoarele situatii:

a) prestatorul se afla, la momentul atribuirii contractului, in una din situatiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016, privind achizitiile publice;

b) contractul nu ar fi trebuit atribuit prestatorului, avand in vedere o incalcare grava a obligatiilor care rezulta din legislatia europeana relevanta si care a fost constatata printr-o decizie a Curtii de Justitie a Uniunii Europene.

20. Subcontractanti

20.1. - Prestatorul are obligatia, în cazul în care subcontracteaza parti din contract, de a încheia contracte cu subcontractantii desemnati, în aceleasi conditii în care el a semnat contractul cu achizitorul.

20.2. - (1) Prestatorul are obligatia de a prezenta la încheierea contractului toate contractele încheiate cu subcontractantii desemnati.

(2) Lista subcontractantilor, cu datele de recunoastere ale acestora, precum si contractele încheiate cu acestia se constituie în anexe la contract.

20.3. - (1) Prestatorul este pe deplin raspunzator fata de achizitor de modul în care îndeplineste contractul.

(2) Subcontractantul este pe deplin raspunzator fata de prestator de modul în care isi îndeplineste partea sa din contract.

(3) Prestatorul are dreptul de a pretinde daune-interese subcontractantilor daca acestia nu isi îndeplinesc partea lor din contract.

20.4. - Prestatorul poate schimba oricare subcontractant numai daca acesta nu si-a îndeplinit partea sa din contract. Schimbarea subcontractantului nu va determina schimbarea pretului contractului si va fi notificată achizitorului. 
20.5. - Prestatorul are dreptul de a implica noi subcontractanti, pe durata executării contractului de achizitie publică, cu conditia ca nominalizarea acestora să nu reprezinte o modificare substantială a contractului de achizitie publică, în conditiile art. 221 din Legea nr. 98/2016 privind achizitiile publice. Prestatorul va transmite achizitorului informatiile referitoare la noii subcontractanti si va obtine acordul acestuia privind eventualii noi subcontractanti implicati ulterior în executarea contractului. Atunci când înlocuirea sau introducerea unor noi subcontractanti are loc după atribuirea contractului, acestia transmit certificatele si alte documente necesare pentru verificarea inexistentei unor situatii de excludere si a resurselor/capabilitătilor corespunzătoare părtii lor de implicare în contractul care urmează să fie îndeplinit.

(3) Noii subcontractanti au obligatia de a prezenta o declaratie pe propria răspundere prin care îsi asumă respectarea prevederilor caietului de sarcini si a propunerii tehnice depuse de către contractant la ofertă, aferentă activitătii supuse subcontractării.

 (4) Prestatorul are obligatia de a notifica achizitorului orice modificări ale informatiilor privind subcontractan/ii, pe durata contractului de achizitie publică. Contractele cu subcontractantii si declaratiile acestora vor fi prezentate cu cel putin 15 zile înainte de momentul începerii prestării serviciilor de către noii subcontractanti. Înlocuirea/implicarea subcontractantilor de către prestator în perioada de implementare a contractului se realizează numai cu acordul achizitorului.

21. Cesiunea

21.1 - Prestatorul are obligatia de a nu transfera total sau partial obligatiile sale asumate prin prezentul contract.

21.2. – Prestatorul poate cesiona dreptul său de a încasa contravaloarea serviciilor prestate, în conditiile prevăzute de dispozitiile Codului Civil.

21.3 – Cesiunea este valabila numai cu acceptul prealabil exprimat in scris al achizitorului, cu respectarea prevederilor art. 6^1 din OUG nr. 146/2002 privind formarea si utilizarea resurselor derulate prin trezoreria statului.

21.4 - Solicitările de plată către terti pot fi onorate numai după operarea unei cesiuni în conditiile prevazute la 21.2 si 21.3.

21.5 Cesiunea de creanta in favoarea subcontractantilor.

(1) In conditiile in care subcontractantul/subcontractantii nominalizati in oferta si-au exprimat optiunea, prin contractul incheiat cu prestatorul – anexa la prezentul Contract – de a fi platiti direct de catre achizitor pentru partea/partile din contract pe care o indeplineste/indeplinesc, aceasta plata va opera daca sunt respectate urmatoarele conditii:

a) prin oferta sa, prestatorul a indicat denumirea subcontractantilor si date de contact ale acestora, partea/partile din contract care urmeaza sa fie indeplinit/indeplinite de catre acestia, valoarea la care se ridica partea/partile respectiva/respective, precum si acordul subcontractantilor cu privire la aceste aspecte;

b) subcontractantii au adresat achizitorului o solicitare scrisa, pana la data incheierii contractului de achizitie publica sau la momentul introducerii acestora in contractul de achizitie publice, dupa caz, cu privire la efectuare platii directe;

c) in contractele de subcontractare incheiate intre prestator si subcontractanti sunt prevazute clauze, fara echivoc, privind cesionarea de catre prestator a creantelor rezultate din prezentul contract de achizitie corespunzatoare partii din contract indeplinita de subcontractant, conditiile si momentul la care eventuala cesiune isi produce efectele;

d )achizitorul a fost notificat in scris de catre prestator sau de catre subcontractantul acestuia cu privire la momentul transferului creantei si la valoarea creantei;

e) subcontractantii au confirmat prin documente agreate de cele 3 parti (achizitor, prestator si subcontractant) ca au executat partea din acordul de subcontractare la care s-au angajat, in situatia in care prestatorul, in mod nejustificat, blocheaza confirmarea executarii obligatiilor asumate la care s-a angajat.

(2) Dispozitiile alin. (1) nu diminueaza raspunderea prestatorului in ce priveste modul de indeplinire a prezentului contract.

(3) Prestatorul are obligatia de a notifica achizitorului orice modificari ale informatiilor prevazute la alin. (1) lit. a) a prezentului articol, survenite pe durata contractului.

22. Forta majora

22.1. - Forta majora este constatata de o autoritate competenta.

22.2. - Forta majora exonereaza partile contractante de îndeplinirea obligatiilor asumate prin prezentul contract, pe toata perioada în care aceasta actioneaza.

22.3. - Indeplinirea contractului va fi suspendata în perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

22.4. - Partea contractanta care invoca forta majora are obligatia de a notifica celeilalte parti, imediat si în mod complet, producerea acesteia si sa ia orice masuri care îi stau la dispozitie în vederea limitarii consecintelor.

22.5. - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti încetarea de plin drept a prezentului contract, fara ca vreuna dintre parti sa poata pretinda celeilalte daune-interese.

23. Solutionarea litigiilor

23.1. - Achizitorul si prestatorul vor depune toate eforturile pentru a rezolva pe cale amiabila, prin tratative directe, orice neîntelegere sau disputa care se poate ivi între ei în cadrul sau în legatura cu îndeplinirea contractului.

23.2. - Daca, dupa 15 zile de la începerea acestor tratative, achizitorul si prestatorul nu reusesc sa rezolve în mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania.

24. Confidentialitatea informatiilor și protectia datelor cu caracter personal

24.1. - Prestatorul va considera toate documentele și informatiile care îi sunt puse la dispozitie în vederea încheierii și executării Contractului drept strict confidentiale și, cu exceptia cazului în care este necesar pentru executarea Contractului, nu va publica sau divulga niciun element al acestuia fără acordul scris prealabil al Achizitorului. Dacă există divergente cu privire la necesitatea publicării sau divulgării documentelor și informatiilor care îi sunt puse la dispozitie în scopul executării Contractului, decizia finală va apartine Achizitorului.

24.2. - În executarea contractului prestatorul se angajează să depună toate diligențele pentru prelucrarea și păstrarea confidențialității datelor cu caracter personal în acord cu prevederile legale în vigoare.
25. Conduita Contractantului

25.1 Prestatorul/Personalul Prestatorului /Subcontractantii va/vor actiona întotdeauna loial și impartial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discretia necesară.

Prestatorul nu va face declaratii publice cu privire la Serviciile prestate în cadrul Contractului și nu va participa la nicio activitate care poate fi în conflict cu obligatiile sale contractuale, fără a avea acordul prealabil al Achizitorului.

25.2 Plătile efectuate de către achizitor către prestator în baza acestui contract reprezintă singurul venit sau beneficiu pe care prestatorul are dreptul să îl obtină în legătură cu acest contract. Nici prestatorul nici personalul acestuia nu va accepta orice comision, reducere, alocatie, plată indirectă sau orice alt venit/beneficiu în legătură cu sau ca rezultat al îndeplinirii obligatiilor prevăzute în acest contract.

25.3 Contractantul nu va avea niciun drept, direct sau indirect, la vreo redeventă, facilitare sau comision cu privire la orice bun sau procedeu brevetat sau protejat utilizate în scopurile Contractului.

26. Limba care guverneaza contractul

26.1. - Limba care guverneaza contractul este limba romana.

27. Comunicari

27.1. - (1) Orice comunicare dintre parti, referitoare la îndeplinirea prezentului contract, trebuie sa fie transmisa în scris.

(2) Orice document scris trebuie înregistrat atît în momentul transmiterii, cat si în momentul primirii.

27.2. - Comunicarile între parti se pot face si prin telefon, fax sau e-mail, cu conditia confirmarii în scris a primirii comunicarii.

28. Legea aplicabila contractului

28.1. - Contractul va fi interpretat conform legilor din Romania.

28.2. - Prestatorul va respecta si se va supune tuturor legilor si reglementărilor din România, precum si reglementărilor direct aplicabile ale CE, jurisprudentei Curtii Europene de Justitie si a Tribunalului de Primă Instantă si se va asigura că personalul său, salariat sau contractat de acesta, conducerea sa, subordonatii acestuia, si salariatii din teritoriu vor respecta si se vor supune de asemenea acelorasi legi si reglementări.

Prestatorul va despăgubi achizitorul în cazul oricăror pretentii si actiuni în justitie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonatii acestuia, precum si salariatii din teritoriu.

29. Nediscriminare și egalitate de șanse/gen
29.1. - În executarea contractului de servicii, prestatorul va ţine cont de obligaţiile referitoare la respectarea principiului egalităţii de şanse/gen şi de tratament egal, în cadrul relaţiilor de muncă de orice fel. Prestatorul garantează nediscriminarea în procesul de gestionare a resurselor umane pe criterii de rasa, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenența la o categorie defavorizată, precum și orice alt criteriu cu potențial de discriminare.
29.2. - Toate procedurile și instrumentele elaborate se vor raporta la principiile orizontale, astfel încât să nu existe nici un element cu potențial de discriminare.

Partile au incheiat prezentul contract in trei exemplare, doua exemplare pentru achizitor si un exemplar pentru prestator.

Achizitor, 










Prestator

